CELEX: 22016A1008(01)
Language: hr
Date: 2016-08-04 00:00:00
Title: Sporazum u obliku razmjene pisama između Europske unije i Islamske Republike Afganistana o produljenju Sporazuma između Europske unije i Islamske Republike Afganistana o statusu policijske misije Europske unije u Afganistanu (EUPOL AFGHANISTAN)

8.10.2016   
            
            
               HR
            
            
               Službeni list Europske unije
            
            
               L 273/3
            
         SPORAZUM
   u obliku razmjene pisama između Europske unije i Islamske Republike Afganistana o produljenju Sporazuma između Europske unije i Islamske Republike Afganistana o statusu policijske misije Europske unije u Afganistanu (EUPOL AFGHANISTAN)
   A.   Pismo Europske unije
   
   Bruxelles, 4. kolovoza 2016.
   Vaša ekscelencijo,
   Vijeće je 30. svibnja 2007. Zajedničkom akcijom 2007/369/ZVSP osnovalo policijsku misiju EU-a u Afganistanu (EUPOL AFGHANISTAN) s ciljem da pod afganistanskom odgovornošću doprinese stvaranju održivog i učinkovitog policijskog sustava.
   Europska unija i Islamska Republika Afganistan 14. listopada 2010. potpisale su Sporazum o statusu misije EUPOL AFGHANISTAN. Taj sporazum istječe 14. listopada 2016. U njegovu članku 20. stavku 4. utvrđeno je da se taj sporazum može izmijeniti na temelju pisanog dogovora između stranaka.
   Mandat misije EUPOL AFGHANISTAN istječe 31. prosinca 2016. Očekuje se da će nakon tog datuma proces zaključenja misije, uključujući otuđenje njezine imovine, trajati do devet mjeseci.
   Uzimajući u obzir prethodno navedeno predlažem da se Sporazum o statusu misije EUPOL AFGHANISTAN od 14. listopada 2010. produlji za razdoblje od godine dana, osim ako ga jedna od stranaka otkaže dostavom pisane obavijesti tri mjeseca unaprijed, i da se primjenjuje na osoblje EU-a kojem je povjereno zatvaranje misije EUPOL AFGHANISTAN kao i na imovinu potrebnu za obavljanje njegovih zadaća.
   Bila bih Vam zahvalna ako biste me izvijestili slažete li se s ovim prijedlogom. Ako se slažete s njime, ovo pismo i Vaš odgovor predstavljat će izmjenu prethodno navedenog Sporazuma između Europske unije i Islamske Republike Afganistana o misiji EUPOL AFGHANISTAN na temelju pisanog dogovora, u smislu članka 20. stavka 4. tog sporazuma, koja će stupiti na snagu na dan primitka Vašeg odgovor u obliku pisma.
   Primite, Vaša ekselencijo, izraze mojeg najdubljeg poštovanja.
   
      
         Za Europsku uniju
      
      Federica MOGHERINI
   
   B.   Pismo Islamske Republike Afganistana
   
   Kabul, 3. rujna 2016.
   Gospođo Visoka predstavnice,
   Zahvaljujem Vam na pismu od 4. kolovoza 2016. o produljenju Sporazuma o policijskoj misiji EU-a u Afganistanu, koje glasi kako slijedi:
   
      „Vijeće je 30. svibnja 2007. Zajedničkom akcijom 2007/369/ZVSP osnovalo policijsku misiju EU-a u Afganistanu (EUPOL AFGHANISTAN) s ciljem da pod afganistanskom odgovornošću doprinese stvaranju održivog i učinkovitog policijskog sustava.
      Europska unija i Islamska Republika Afganistan 14. listopada 2010. potpisale su Sporazum o statusu misije EUPOL AFGHANISTAN. Taj sporazum istječe 14. listopada 2016. U njegovu članku 20. stavku 4. utvrđeno je da se taj sporazum može izmijeniti na temelju pisanog dogovora između stranaka.
      Mandat misije EUPOL AFGHANISTAN istječe 31. prosinca 2016. Očekuje se da će nakon tog datuma proces zaključenja misije, uključujući otuđenje njezine imovine, trajati do devet mjeseci.
      Uzimajući u obzir prethodno navedeno predlažem da se Sporazum o statusu misije EUPOL AFGHANISTAN od 14. listopada 2010. produlji za razdoblje od godine dana, osim ako ga jedna od stranaka otkaže dostavom pisane obavijesti tri mjeseca unaprijed, i da se primjenjuje na osoblje EU-a kojem je povjereno zatvaranje misije EUPOL AFGHANISTAN kao i na imovinu potrebnu za obavljanje njegovih zadaća.
      Bila bih Vam zahvalna ako biste me izvijestili slažete li se s ovim prijedlogom. Ako se slažete s njime, ovo pismo i Vaš odgovor predstavljat će izmjenu prethodno navedenog Sporazuma između Europske unije i Islamske Republike Afganistana o misiji EUPOL AFGHANISTAN na temelju pisanog dogovora, u smislu članka 20. stavka 4. tog sporazuma, koja će stupiti na snagu na dan primitka Vašeg odgovor u obliku pisma”.
   
   Čast mi je obavijestiti Vas da prihvaćam uvjete navedene u Vašem pismu.
   Primite, gospođo, izraze mojeg najdubljeg poštovanja.
   
      
         Za Islamsku Republiku Afganistan
      
      Salahuddin RABBANI